GiliGold/VAD_KnessetCorpus huggingface dataset:
אורי אריאל: יש אכן החלטה של ועדה מה מותר לקנות ומה אסור, זה בסדר גמור, זה עושה סדר בעניין.
אורי אריאל: פעם אמרו בגדול, עשו עם היד איזה תנועה, וכל אחד עשה פחות או יותר מה שהוא הבין, אני לא מבין על דברים שהם לא בסדר, אבל מטבע הדברים זה חרג.
אורי אריאל: אני מבקש לשנות את זה ולא להזכיר, עד שיימצא השם המתאים, ונכניס אותו גם פה, שלא יהיה "קשר עם הבוחר".
דוד טל: חבר הוועדה חיים קורפו התקשר ומסר התנצלותו והוא לא מגיע הבוקר.
דוד טל: הערתי לפרוטוקול.
גדעון סער: אדוני, אני רוצה להתייחס לדבריו של חבר הכנסת אריאל, שאין ספק שהם דברים נכוחים.
גדעון סער: בכל מקום עבודה כמעט, לפחות מדרגה מסוימת, יש חשבון הוצאות, ואני מכיר מקומות שבהם מעמידים חשבון הוצאות, כולל מדינות אירופיות, ולא כל כך מדקדקים האם ההוצאה לדבר כזה או לדבר אחר.
גדעון סער: אני לא חושב, חבר הכנסת אריאל ידידי, שאם נשנה את הכותרת נחטוף פחות ביקורת.
גדעון סער: קודם כול הביקורת נובעת בהכרח מהשקיפות, מהפירוט, ברגע שאתה מפרט את הדברים.
גדעון סער: עוד לא ראיתי פריט, בדיווחים העיתונאיים, שהוא נתפס פריט לגיטימי.
אורי אריאל: כשזה חשבון הוצאות, פעם פרסמו שמישהו שטף את האוטו – 40 שקלים.
אורי אריאל: אם זה חשבון הוצאות, יש פירוט מהן ההוצאות המותרות.
אורי אריאל: אם עמדת בסטנדרט הזה, יש ביקורת תקשורתית.
אורי אריאל: יש ביקורת, בסדר גמור.
אורי אריאל: היא הוגנת, לא הוגנת, לא מעניין אותי.
אורי אריאל: אם אתה אומר קשר עם הבוחר, זה נשמע יותר ממגוחך לשטוף את האוטו בכסף הזה.
דוד טל: כבר עברנו את הנושא של קשר עם הבוחר, ואנחנו מדברים על קשר עם הציבור.
דוד טל: לצורך הנושא של קשר עם הציבור, אני צריך לנסוע עם אוטו שייראה נורמלי ולא מטונף, אז אני אשטוף אותו, וזו לא עבירה.
גדעון סער: חבר הכנסת אריאל טוען שברגע שאתה אומר "קשר עם הציבור", זה מלעיג את הדבר שיכול להיות בכל מקום עבודה כהוצאה לגיטימית.
גדעון סער: מה הקשר לציבור אם עשית קפה?
גדעון סער: זה שאתה מכבד אדם שאתה מזמין.
גדעון סער: לכן כותרת של הוצאות זו כותרת יותר טובה.
יולי יואל אדלשטיין: הוצאות לצורך מילוי תפקידיו.
גדעון סער: עוד יותר נסתבך.
גדעון סער: אני נגד להתנצל כל הזמן.
גדעון סער: חברי הכנסת, ביום שבו הכותרת תומר מקשר לציבור להוצאות, נחטוף פעם ראשונה, ואחרי כן גם נחטוף כל שנה.
גדעון סער: אני לא חושב שצריך לקיים את הדיון הזה בהכרח עכשיו בדיון הזה.
גדעון סער: יכול להיות שצריך לקיים דיון אמיתי ברביזיה בכל נושא הקשר עם הציבור, ולרדת מהקטנוניות שבכל דבר אתה הולך לחשב, בכל דבר אתה צריך אישור, ולדעת האם זה נופל בקטגוריה או לא נופל בקטגוריה.
גדעון סער: נותנים סכום מסוים, הוא באמת סכום מאוד-מאוד מינורי, יכולים לעמוד בזה.
גדעון סער: אני אתמוך בבקשה כזאת, רק שאני חושב שאנחנו צריכים לקיים דיון בנושא.
דוד טל: כדי לשנות, אני צריך לקבל הצעות לשינוי.
ארבל אסטרחן: זו סמכות ועדת הכנסת, לא בהקשר של האתיקה.
ארבל אסטרחן: היום כתוב "הוצאות הכרוכות במילוי תפקידו וההוצאות הנחוצות לו לשם שמירה על הקשר עם ציבור הבוחרים.
ארבל אסטרחן: " עשו פה תיקון.
דוד טל: אני רוצה לומר משהו בקשר למה שאמר אורי אריאל.
דוד טל: לדוגמה, חבר כנסת שמחנה את הרכב משלם חנייה, אני ועוד הרבה כמוני אף פעם לא מגישים את החשבון של העשרה שקלים, זה נראה לי קטנוני, אף על פי שלדעתי זה חוקי.
גדעון סער: למה, מה שמגיע בכל מקום עבודה, לא מגיע כאן?
ארבל אסטרחן: זה מגיע בלי הגבלה.
דוד טל: הנה, זה מגיע בלי הגבלה, וחשבתי שזה מגיע רק במתכונת של קשר עם הציבור.
אורי אריאל: אני מגיש שני שקלים של חניה בפרינציפ.
אורי אריאל: הייתי ראש מועצה, כל אחד כאן היה במקומות אחרים, יש חשבון הוצאות פשוט, נורמלי.
אורי אריאל: פה מתעסקים עם זה כאילו זה מי יודע מה.
דוד טל: האם אתם רוצים לשנות את זה לחשבון הוצאות?
דוד טל: האם זה יקל?
דוד טל: זה לא ישנה את השקיפות שלנו כלפי הציבור?
גדעון סער: זה לא ישנה.
גדעון סער: מה שמסביר אורי אריאל, הוא אומר שחלק מההלעגה זה כאשר לוקחים פריט ואומרים: זה קשר עם ציבור?
גדעון סער: מכונת אספרסו, חניה, מה הקשר בין הציבור לחנייה?
גדעון סער: מה לעשות שכאשר אתה מגיע למקום, אתה צריך לחנות.
גדעון סער: כל דבר כאילו אתה צריך להעביר במסננת הזאת, לכן יש טעם בדברים.
גדעון סער: זה שנחטוף, נחטוף פעמיים, פעם אחת ביום שנעשה את השינוי, אחרי זה כל שנה.
דוד טל: לא בסעיף הזה, אבל אני ארשום זאת לפני.
דוד טל: לכשנדון בנושא של הכותרת של הקשר עם הציבור- - -
גדעון סער: אז אתה צריך לדון בכללים, האם יש מקום להגבלות, אין מקום להגבלות.
דוד טל: אם נשנה במקום אחר, נשוב ונדון בנושא הזה, ונשנה את זה גם כאן.
יולי יואל אדלשטיין: קודם כול, כבר שמעתי את היועצת המשפטית, שלא כאן מקום הדיון הזה, זה בוועדת הכנסת.
יולי יואל אדלשטיין: בי"ת, חברי חברי הכנסת, ואני ביניהם, מאוד כואבים את הסיפור הזה, אבל אנחנו מערבים פה שני דברים.
יולי יואל אדלשטיין: אפשר למצוא, וכבר מצאנו במסגרת הדיונים בזמנו כותרת קצת שונה מקשר לציבור, אבל אני רק מזכיר לחברים שלמשל, בסיבוב האחרון, זה משך את תשומת לבי – אני חושב שבאותה תקופה לא הייתי בכנסת, אבל כאב לי בשביל חברי הכנסת – הכותרת היתה שפלוני אלמוני שלח SMS בסכום של כך וכך שקלים.
יולי יואל אדלשטיין: SMS, תסלחו לי, זה אשכרה קשר עם הציבור, זה כבר לא שטיפת אוטו, אבל עדיין הכותרת תהיה.
יולי יואל אדלשטיין: נמצא את השם, כבר מצאנו, אבל זה לא יפתור את הבעיות שמעלים כאן חברי הכנסת.
יולי יואל אדלשטיין: צריך להקפיד על הסדר שקבעה בזמנו ועדת משנה מה מותר ומה אסור, הדברים כתובים שחור על גבי לבן.
נסים זאב: בכל המוסדות יש הוצאות קטנות עד סכום מסוים.
דוד טל: זה לא הדיון כרגע.
דוד טל: כפי שאמרתי, נשוב ונדון בכותרת איך נקרא לחשבון ההוצאות הזה, לקשר עם הציבור.
דוד טל: לכשנתקן שם, נתקן בסעיפים האחרים.
דוד טל: רבותי, אני רוצה לסיים כאן, ברשותכם, היות וב-11:00 נקבעה לנו כאן ישיבה של ועדת הכנסת בנושאים אחרים.
דוד טל: אני רוצה להודות לכם.
ארבל אסטרחן: האם אושר הסעיף הזה?
גדעון סער: אני מציע שכן, אבל להוסיף "תפקידיו" במקום "תפקידו".
דוד טל: מקובל על כולם.
דוד טל: סעיף 27 אושר, ונוסיף "מילוי תפקידיו" במקום "מילוי תפקידו".
דוד טל: תודה רבה, אני מודה לכם מאוד.
דוד טל: מכובדי, פרופסור כשר, פרופסור זמיר, אני מודה לכם מאוד.
דוד טל: חברי הכנסת אני מתכבד לפתוח את ישיבת הוועדה.
דוד טל: על סדר-יומנו הצעת חוק חסינות חברי הכנסת, זכויותיהם וחובותיהם (זכאות לדרכון דיפלומטי), הכנה לקריאה השנייה והשלישית.
דוד טל: חבר הכנסת זאב או חברת הכנסת ליה שמטוב, אתם רוצים להוסיף משהו?
דוד טל: הצעת החוק פשוטה וברורה.
דוד טל: סעיף אחד בחוק חסינות חברי הכנסת, זכויותיהם וחובותיהם, "בסעיף 10 במקום 'דרכון שירות', יבוא 'דרכון דיפלומטי'", לא צריך להכביר מילים בנושא הזה.
דוד טל: האם יש השגות, רבותי?
נסים זאב: הקהילה האירופית, גם עוברים מדרכון שירות לדרכון דיפלומטי.
יולי יואל אדלשטיין: לחברי פרלמנט.
נסים זאב: כן, לחברי פרלמנט.
נסים זאב: לא נהיה בודדים ויחידים, וגם הדגשנו אתמול במליאה שאנחנו לא מצפים לזכויות יתר, נשארות אותן הזכויות, רק תעודת זהות של חבר כנסת, לא יותר.
דוד טל: אני רוצה להעיר לפני שאתן לנציג משרד החוץ לומר את דבריו.
דוד טל: אנחנו הולכים לבטל בזכויות של חברי הכנסת דרכון שירות, ובדרכון השירות לא כתוב שלרעייתו של חבר הכנסת מגיע דרכון שירות, ברור שמגיע גם לרעייתו של חבר הכנסת דרכון השירות, ואכן היא מקבלת.
יולי יואל אדלשטיין: גם לבעלה של חברת כנסת.
דוד טל: בדיון הקודם קראתי רשימה של חלק ממי שזכאי לדרכון דיפלומטי.
דוד טל: אני לא רוצה להרחיב, גם לילדיהם וביניהם עד גיל 18 של חברי הכנסת, אני מדבר רק על בן או בת הזוג, שיקבלו.
דוד גולדפרב: אדוני היושב-ראש, אני חוזר רק על עמדתנו הקודמת, שאין לנו עמדה בנושא הזה.
דוד גולדפרב: אני רוצה להבהיר שני דברים: האחד, מהבדיקה שלנו, חברי הפרלמנט ברוב מדינות אירופה והמדינות המערביות מקבלים דרכון שירות, זה המקובל בעולם, זה דרכון מקובל לחברי פרלמנט.
דוד גולדפרב: זו הבדיקה שביצענו.
דוד גולדפרב: אנחנו לא מכירים שעוברים לדרכון דיפלומטי, ובצענו בדיקה מקיפה בנושא הזה.
דוד גולדפרב: כמובן, דרכוני השירות הישראלי מקובלים בעולם, כמו שדרכוני שירות זרים מקובלים בישראל; השני, תוקנו דברי ההסבר כמו שביקשתם.
דוד טל: האם יש לכם בעיה שהחוק ייכנס לתוקף ישר עם פרסומו ברשומות?
דוד גולדפרב: לא, רק ייקח לנו זמן להנפיק.
דוד טל: רבותי חברי הכנסת, אני מעלה להצבעה.
דוד טל: מי בעד הצעת החוק, ירים את ידו.
דוד טל: הצבעה בעד – 5 נגד – 1 נמנעים - אין אושר להעביר למליאה לקריאה השנייה ולקריאה השלישית הצעת חוק חסינות חברי הכנסת, זכויותיהם וחובותיהם (תיקון מס' 35) (זכאות לדרכון דיפלומטי), התשס"ח-2007.
דוד טל: הצעת החוק אושרה והיא תעלה לדיון במליאה.
דוד טל: תודה רבה, רבותי.
דוד טל: על סדר-יומנו קביעת מסגרת דיון להצעות להביע אי-אמון בממשלה.
דוד טל: ההצעות הן כדלקמן.
דוד טל: הצעה ראשונה, של איחוד לאומי-מפד"ל-יהדות התורה, בנושא: התוכנית המדינית המתגבשת של ראש הממשלה שמשמעותה הקמת מדינה פלסטינית וחלוקת ירושלים.
דוד טל: המועמד להרכיב את הממשלה הינו חבר הכנסת בנימין אלון.
דוד טל: הצעה שנייה, של הליכוד, בנושא: מדיניות הוויתורים החד-צדדים של ממשלת ישראל.
דוד טל: הצעה שלישית, של חד"ש-רע"מ-תע"ל-בל"ד, בנושא: מצבן הקשה של הרשויות המקומיות הערביות.
דוד טל: המועמד להרכיב את הממשלה הינו חבר הכנסת מוחמד ברכה.
דוד טל: ההצעה היא שאנחנו נתמיד במסורת שלנו – עשר דקות למציעים ושלוש דקות לכל סיעה.
דוד טל: ה צ ב ע ה בעד – פה אחד ההצעה למסגרת דיון של עשר דקות למציעים ושלוש דקות לכל סיעה, בהצעות להביע אי-אמון בממשלה, נתקבלה.
דוד טל: היו"ר דוד טל: ההצעה התקבלה.
דוד טל: הצעת חוק ההסדרים במשק המדינה (תיקוני חקיקה להשגת יעדי התקציב והמדיניות הכלכלית לשנת הכספים 2008), התשס"ח-2007 – חלוקת ההצעה וקביעת ועדות לדיון לפי סעיפים 117 ו-121 לתקנון הכנסת
דוד טל: מכובדיי, הנושא הבא שצריך היה להיות על סדר-יומנו הוא הצעת חוק ההסדרים.
דוד טל: גדעון סער: מה זאת אומרת צריך להיות?
דוד טל: הוא על סדר-היום.
דוד טל: אני רואה את סדר-היום – סדר-היום מולי – זה סעיף ב' בסדר-היום.
דוד טל: היו"ר דוד טל: אדוני, אני קורא.
דוד טל: גדעון סער: אתה אומר: היה צריך להיות, כאילו זה לא.
דוד טל: היו"ר דוד טל: היה צריך להיות, המשמעות שזה כנראה מבוטל.
דוד טל: היות שקיבלתי בקשה מיושב-ראש הקואליציה לדחות את הדיון בנושא הזה - - קריאה: מי זה יושב-ראש הקואליציה?
דוד טל: היו"ר דוד טל: - - אני בצער נאלץ לדחות את הדיון, מפני שאני סבור שנכון וראוי ורצוי שוועדת הכנסת וכנסת ישראל יתחילו כבר בעבודתן.
דוד טל: אני רוצה להזכיר – חוק ההסדרים כבר עבר בקריאה ראשונה לפני למעלה מחודש – חודש ושבוע, כמדומני – והיה נכון שהוועדות השונות יקבלו את סעיפי החוק השונים כדי שידונו בהם.
דוד טל: כרגע, אני נעתר לבקשתו של יושב-ראש הקואליציה והשרה המתאמת, ואני לא אדון בנושא הזה.
דוד טל: יעקב מרגי: האם יופקו לקחים בהתנהלות סביב חוק ההסדרים ותיאום עם סיעות הקואליציה?
דוד טל: היו"ר דוד טל: את התשובה הזאת אתה צריך לקבל מגורם אחר, לא ממני.
דוד טל: יורם מרציאנו: האם יש סיכוי שחוק ההסדרים הולך ונעלם השנה, שהוא לא יבוא לפה?
דוד טל: היו"ר דוד טל: הייתי רוצה, ואני מתפלל.
דוד טל: יולי יואל אדלשטיין: יושב-ראש הקואליציה תחם את הבקשה שלו בזמן, או שזה עד לבקשה הבאה?
דוד טל: היו"ר דוד טל: האמת היא שהתבקשתי לדחות את זה למחר.
דוד טל: אני לא רוצה לקבוע חד-משמעית שזה יהיה מחר, היות שאנחנו מכירים כיצד הדברים מתנהלים בכנסת.
דוד טל: אני כרגע קובע שהדיון הזה נדחה.
דוד טל: אם זה יהיה מחר – כולכם תדעו שזה מחר.
דוד טל: האם יש עוד שאלות, השגות, הבהרות?
דוד טל: הנושא הראשון: התפטרותו של החשב הכללי מר ירון זליכה.
דוד טל: חבר הכנסת אריה אלדד בבקשה.
אריה אלדד: אני הצעתי הצעה דחופה לסדר[ לדון בנושא התפטרותו של החשב הכללי.
אריה אלדד: הפרשה ידועה, ההיבטים הציבוריים ידועים.
אריה אלדד: השאלה, האם אנחנו מדברים על חושף שחיתות או על מינהל תקין?
אריה אלדד: האם אנחנו רואים בהתפטרות הזאת פיטורים של ירון זליכה או התייצבות תקינה של מבקר המדינה לצידו של חושף שחיתות?
אריה אלדד: חשבתי שהנושא ראוי לדיון במליאת הכנסת.
יצחק זיו: כשאנחנו דנים בהצעות לסדר, גם לנו, בנשיאות, יש ויכוחים.
יצחק זיו: כל אחד מביע את עמדתו.
יצחק זיו: הגענו להחלטה שהנושא אינו ראוי לדיון דחוף מכיוון שהיו נושאים חשובים אחרים.
יצחק זיו: כדי להחליט אם הנושא דחוף, הדברים נשקלים לגופו של עניין.
יצחק זיו: אם לא אישרנו את הנושא לשבוע זה, כנראה שהיה סדר עדיפויות והיו נושאים יותר חשובים.
דוד טל: כל העניין הוא לדון במשהו שהוא דחוף.
דוד טל: בעוד שבוע שבועיים, זה כנראה יהיה פחות רלוונטי.
יצחק זיו: אני לא רואה את ההבדל.
יצחק זיו: הנושא הזה נדון מזמן.
דוד טל: הבנתי.
דוד טל: אבקש התייחסויות של חברי הכנסת.
דוד רותם: ברגע שהחשב זליכה התפטר אין דחיפות בדיון האם הוא חושף שחיתויות או לא.
דוד רותם: הוא התפטר מרצונו.
דוד רותם: לכן אין מקום לדון בזה באופן דחוף.
דוד טל: אני רוצה לומר משהו לידידי חבר הכנסת ריבלין.
דוד טל: הוועדה הזאת מתכוונת להתחיל את הדיונים בדיוק בזמן, אלא אם כן איזה כוח עליון ימנע זאת.
גדעון סער: אני תומך בערעור של חבר הכנסת אלדד.
דוד טל: אם כך, אנחנו נעבור להצבעה.
דוד טל: מי בעד הצעתו של חבר הכנסת אלדד ירים את ידו.
דוד טל: הצבעה בעד – 5 נגד – 2 אשר על כן, אני קובע כי הצעתו של חבר הכנסת אלדד תתווסף לסדר היום שלנו.
דוד טל: אני עובר לסעיף השני של חבר הכנסת גבאי: ירידת בהרשמה לקצונה בחי"ר.
אליהו גבאי: בשבוע שעבר היה סקר על עליה במספר המשתמטים, ירידה שח 28% במוטיבציה.
אליהו גבאי: זה דבר שצריך להדאיג את כולנו וצריך לקיים דיון ולחשוב איך זה קרה.
אליהו גבאי: בשבוע שעבר היה עוד סקר, ולא סקר סתם, אלא הראו את הירידה בהתגייסות לקצונה או בהתנדבות לקצונה.
אליהו גבאי: אמרתי שמן הראוי שהכנסת תדון בזה.
אליהו גבאי: זה דבר חשוב ביותר.
אליהו גבאי: שני הדברים מצביעים על משהו.
אליהו גבאי: אנחנו חייבים לדון בזה.
דוד טל: אני רוצה לומר את דעתי.
דוד טל: יכול להיות שנשיאות הכנסת דנה ויש הגבלה ל-5 נושאים שצריך לדון בהם.
דוד טל: לא יהיה נורא אם להוסיף נושא אחד דחוף.
דוד טל: אבל, מכאן לבוא ולהעמיס על סדר היום בהצעות דחופות - - -
גדעון סער: הכנסת יושבת נורא מעט זמן, אז אפשר להעביר הצעות דחופות גם ליום שלישי.
דוד טל: כשנדון ברפורמה בהליכי הדיון, נוכל לדון גם בזה.
דוד טל: הצבעה בעד – 7 נגד - 1.
דוד טל: גם הצעתו של חבר הכנסת גבאי תידון כהצעה דחופה לסדר היום.
דוד טל: בקשות חברי הכנסת להקדמת הדיון בהצעות החוק הבאות: 1.
דוד טל: הצעת חוק האזרחות (תיקון – הצהרת אמונים), התשס"ח-2007 (פ/3046/17 ), הצעת חה"כ דוד רותם.
דוד רותם: הצעת החוק שלי מדברת על כך שהאזרחות תפסיק להיות דבר אוטומטי והיא תהיה אך ורק למי שהוא אכן נאמן למדינת ישראל כמדינה יהודית, ציונית ודמוקרטית.
דוד רותם: החוק הזה גם מונע השתמטות משרות אזרחי ומשרות צבאי .
דוד רותם: רק לפני שבוע ראינו מה קורה עם הנושא של השרות הלאומי.
דוד רותם: לכן אני אבקש לדון בחוק הזה בהקדם ולא לחכות.
אתי בן שמחון: אין קוורום.
גדעון סער: אם כך אני מבקש את רשות הדיבור.
אתי בן יוסף: יש 24 חברים וצריך 9.
אתי בן יוסף: כרגע יש לנו 6.
דוד טל: יש רק 8 חברים.
גדעון סער: אני ביקשתי את רשות הדיבור.
גדעון סער: אני יכול לדבר זמן מה.
דוד טל: הנה עוד חבר אחד.
דוד טל: אתה לא בפנים?
דוד רותם: הוא היה בפנים והוא יצא.
דוד רותם: איזה מן משחק זה?
דוד טל: יש קוורום.
דוד טל: חבר כנסת גדעון סער אתה מסכים שנצביע?
גדעון סער: כן אדוני.
דוד טל: אם כן, מי בעד להקדים את הצעתו של חבר הכנסת דודו רותם.
דוד טל: הצבעה בעד – 9 נגד - 1 הצעתו של חבר הכנסת רותם קיבלה פטור מחובת הנחה ואשר על כן היא תעלה בשבוע הבא על סדר היום.
גדעון סער: היא יכולה לעלות השבוע.
גדעון סער: אם ביום שלישי יש פטור, אפשר להעלות ביום רביעי.
דוד טל: מבחינתי זה גם בסדר אבל נשאיר את זה למזכירות.
דוד טל: הצעת חוק-יסוד: ירושלים בירת ישראל (תיקון – רוב מיוחס), (פ/3044/17, הצעת חה"כ גדעון סער.
דוד טל: אנחנו עוברים להצעה השניה על סדר היום: הצעת חוק-יסוד ירושלים בירת ישראל (תיקון – רוב מיוחס), של חבר הכנסת גדעון סער.
גדעון סער: אדוני היושב ראש, נדמה לי שלא צריך הרבה נימוקים כדי להסביר מדוע הסוגיה הזאת אקטואלית.
גדעון סער: אני רוצה לומר שהחותמים והמצטרפים הם מסיעות גיל, קדימה, ש"ס וישראל ביתנו.
גדעון סער: בעניין הזה, יש קונצנזוס.
דוד טל: אני חושב שגם אני חתום על החוק.
דוד טל: אני לא בטוח שכל אלה שחתומים על החוק יהיו מוכנים להקדים.
דוד טל: מי בעד הצעתו של ח"כ סער?
דוד טל: הצבעה בעד – רוב נגד - מיעוט הצעתו של חבר הכנסת גדעון סער קיבלה פטור מחובת הנחה.
דוד טל: הצעת חוק לתיקון פקודת הסטטיסטיקה (איסוף נתונים לפי מגדר), התשס"ח-2007 (פ/3063/17), הצעת חה"כ גדעון סער וקב' חכ"ים.
גדעון סער: יש הצעה של חיים אורון, שהיא הצעה זהה לשלי.
גדעון סער: זאת הצעה עליה חתומים אמירה דותן, רונית תירוש, שרה מרום שלו ואני.
גדעון סער: היא זהה להצעה של ג'ומס, שהממשלה תומכת בה, והיא באה ביום רביעי.
דוד טל: מי בעד הצעתו של חבר הכנסת סער?
דוד טל: הצבעה רוב – בעד נגד – אין אשר על כן אני קובע שהצעתו של חבר הכנסת סער תוצמד להצעה אחרת שתבוא השבוע.
דוד טל: 4.
דוד טל: הצעת חוק הפיקוח על מעונות (תיקון – התקנת מכשור מעקב וניטור), התשס"ח-2007 (פ/3070/17), הצעת חה"כ ניסן סלומינסקי.
דוד טל: אנחנו עוברים לבקשה להקדמת הדיון לפני קריאה טרומית, של חבר הכנסת ניסן סלומינסקי.
דוד טל: פטור מחובת הנחה להצעת חוק הפיקוח על המעונות.
ניסן סלומינסקי: כיוון שראינו את האלימות במעונות היום.
ניסן סלומינסקי: הבקשה היא להתקין מכשירי מעקב וניתור כדי שאפשר לעקוב ולראות אם יש אלימות ולמנוע אותה.
ניסן סלומינסקי: בשבוע הבא יהיה יום הילד אני מבקש פטור מחובת הנחה כדי שוועדת השרים תוכל לדון בעניין ביום ראשון.
דוד טל: מי בעד הצעתו של חבר הכנסת סלומינסקי?
דוד טל: הצבעה בעד – רוב נגד- אין גם בנושא הזה אני שמח לאשר את הצעת פטור מחובת הנחה.
נאדיה חילו: יש עוד שתי בקשות לפטור מחובת הנחה.
דוד טל: רבותי, אנחנו משתדלים לעבוד מהר, אבל מה שמגיע אתמול בלילה, אני לא יכול לדון בזה היום בבוקר.
גדעון סער: הנושא קשור ליום האלימות במשפחה.
גדעון סער: ב-14:00 יש לנו ישיבה בנושא האתיקה.
גדעון סער: אם יהיה אפשר לשים את זה על סדר היום - - -
דוד טל: תבואו בדברים עם מנהלת הוועדה.
דוד טל: אם חשוב לכם הנושא, תקדימו את הגשת הבקשה.
דוד טל: לכשעצמי אשתדל לנקות את השולחן.
דוד טל: ג.
דוד טל: קביעת ועדות לדיון בהצעות החוק הבאות: 1.
דוד טל: הצעת חוק שמירה על קווי צנרת נפט, התשס"ז-2007, של חבר הכנסת ישראל חסון (פ/2552/17).
דוד טל: אנחנו עוברים לדיון לקביעת ועדה לדיון בהצעת החוק שמירה על קווי צנרת נפט, של חבר הכנסת ישראל חסון.
דוד טל: הוא ביקש ממני לאפשר לחבר הכנסת כחלון להציג את הנושא.
משה כחלון: חבר הכנסת חסון נמצא בוועדת חוץ וביטחון וביקש ממני להציג את הנושא.
משה כחלון: מדובר על הצעת חוק שעוסקת בתשתיות.
משה כחלון: נדמה לי שיש הצעה לוועדת הפנים ולוועדת הכלכלה.
דוד טל: חבר הכנסת פינס ביקש לוועדת הפנים.
ארבל אסטרחן: זה שייך לוועדת הכלכלה.
משה כחלון: אני חושב שהמקום הנכון הוא בוועדת הכלכלה.
דוד טל: גם היועצת המשפטית שלנו קובעת שהאכסניה הטבעית היא ועדת הכלכלה.
דוד טל: מי בעד להעביר לוועדת כלכלה?
דוד טל: הצבעה בעד – רוב נגד - מיעוט אני מאשר שהצעתו של חבר הכנסת ישראל חסון תועבר לוועדת הכלכלה.
דוד טל: הצעת חוק-יסוד: הכנסת (תיקון – שלילת מועמדות מאדם שביקר במדינת אויב ללא היתר) – של חברת הכנסת אסתרינה טרטמן וקבוצת חברי כנסת (פ/2813/17).
דוד טל: אנחנו עוברים להצעת חוק יסוד הכנסת (תיקון – שלילת מועמדות מאדם שביקר במדינת אוייב ללה היתר), של חברת הכנסת אסתרינה טרטמן וקבוצת חברי כנסת.
אסתרינה טרטמן: אדוני היושב ראש, תקנות שעת חרום סעיף 5, שנחקקו ב-1948, אומרות שאף אזרח במדינת ישראל לא רשאי לנסוע לאחת מהמדינות המוגדרות בסעיף 2, אלא אם כן קיבל על כך אישור מוסמך מגורמים מוסמכים במדינת ישראל.
אסתרינה טרטמן: מכיוון שהתקנה הזאת קיימת מאז קום המדינה והיא מופיעה גם בתקנות שעת חירום, אפשר להבין מדוע חשב המחוקק בעת החקיקה היא.
אסתרינה טרטמן: חשבנו שנכון שנוסיף שמי שפעל בניגוד לתקנות - ולצערי הרב יש לנו רשימה ארוכה של דוגמאות שהצגתי במליאה בפני חברי הכנסת - שהדברים לא נאכפו במדינה שלנו.
אסתרינה טרטמן: ביקשתי לקחת את הסעיף כמות שהוא ולהחיל אותו גם על סעיף 7א:
אסתרינה טרטמן: אזרח מדינת ישראל שנסע למדינת אוייב, בניגוד לתקנות, יהיה מנוע מלהתמודד לכנסת.
מוחמד ברכה: אני יכול להיות רגוע כי אורלב הצטרף לבקשה.
אסתרינה טרטמן: אדוני היושב ראש.
אסתרינה טרטמן: מכיוון הסוגיה הזאת מדברת בנושא כנסת, מועמדות לכנסת והצטרפות לכנסת ישראל, ביקשתי שההצעה תידון בוועדת הכנסת.
זבולון אורלב: אני תומך תמיכה מלאה בדבריה.
זבולון אורלב: הוועדה הנכונה היא ועדת הכנסת.
אחמד טיבי: האמת היא שלאחרונה יש איזה בונטון וטרנד שכל חבר כנסת, כאשר הוא זקוק לכמה נקודות רייטינג או לעלות מתהום הנשייה, הוא מתנפל על - - -
אסתרינה טרטמן: אדוני היושב ראש, אני מבקשת למחות על סגנון וצורת הדיבור.
אסתרינה טרטמן: אני מוחה ואני מבקשת שתקרא לחבר הכנסת טיבי להביע את עמדתו בצורה ראויה.
אחמד טיבי: ואז הוא מתנפל על החכ"ים ערבים או על כל ערבי באשר הוא.
אחמד טיבי: אגב, יכול להיות שבתקופה הזאת זה מוסיף כמה נקודות.
רונית תירוש: אסתרינה מאוד עקבית.
רונית תירוש: זאת העמדה שלה מאז שהיא נבחרה.
אסתרינה טרטמן: הצעת החוק הזאת נכתבה עוד בתקופת הזוהר.
אחמד טיבי: כמו ההצעת החוק ההזויה של חבר הכנסת דוד רותם, ההצעה הזאת של חברת הכנסת טרטמן וחבר הכנסת אורלב ואחרים.
אחמד טיבי: בשבוע הבא אולי תהיה הצעת חוק.
אחמד טיבי: אי אפשר להעביר חודש ללא הצעת חוק אנטי ערבית במהותה.
אחמד טיבי: הכנסת הזאת מסוגלת להעביר כל דבר, אפילו שהשמש זורחת במערב, בתנאי שיהיה איזה סעיף אנטי ערבי.
אסתרינה טרטמן: למה זה אנטי ערבי?
רוברט אילטוב: אני לא מבין למה זה אנטי ערבי.
אחמד טיבי: אני בטוח שחברת הכנסת טרטמן ואורלב לא מתכוונים לשלול את אזרחותו של רון בן ישי.
אסתרינה טרטמן: לא נכון, כל אזרח שייסע בלי אישור.
אחמד טיבי: אני בטוח שלא מתכוונים.
אחמד טיבי: היא אפילו לא העירה אחרי שהוא חזר.
אחמד טיבי: הוא חזר כגיבור.
דוד טל: אם תתקבל הצעת החוק, גם הדבר הזה לא יאפשר לרון בן ישי.
אסתרינה טרטמן: לגבי כל אזרח שלא קיבל רשות.
אסתרינה טרטמן: יקבלו אישור, יסעו.
אחמד טיבי: אפילו לנסוע לניחום אבלים בביירות לא הירשו לי.
אחמד טיבי: ביקשתי אישור משר הפנים והוא לא נתן לי ממניעים פוליטיים.
אחמד טיבי: מתברר שכל המגעים שמנהל אהוד ברק - אני לא יודע אם הוא נסע בחשאי לסוריה או לא, הם בניגוד לדעתו שלאולמרט.
דוד טל: הם באישור שר הביטחון.
אחמד טיבי: האם חברת הכנסת טרטמן מתכוונת לשלול גם את האזרחות שלו?
דוד טל: את זה נשמע בדיון עצמו.
דוד טל: אנחנו דנים כאן לאיזה ועדה להעביר את זה.
דוד טל: בוועדה כל אחד יוכל לקבל את יומו.
ארבל אסטרחן: מדובר בשני תיקונים לחוק יסוד לכנסת, שעניינם נושא הזכות להיבחר לכנסת.
ארבל אסטרחן: נושא הזכות להיבחר לכנסת נדון מאז ומעולם בוועדת החוקה, כמו גם תיקונים לחוקי היסוד.
ארבל אסטרחן: התיקון האחרון לסעיף 7א שעסק בתמיכה במאבק מזוין של מדינת אויב, נדון גם הוא בוועדת החוקה ואושר שם, ולכן ה גם המקום המתאים לשתי ההצעות האלה.
מוחמד ברכה: אני חושב שחברי הכנסת טורחים יתר על המידה בהמצאת כל מיני רעיונות.
מוחמד ברכה: הם לא רק מציעים הצעות גזעניות אלא גם נוהגים בצביעות ומגלגלים עיניים כאילו שזה נוגע לערבים ולא לחברי כנסת ערבים.
מוחמד ברכה: הייתי מבקש להקל עליהם לאמץ ניסוח גורף, פעם אחת ולתמיד, שהזכות להיות מועמד לכנסת ניתנת רק ליהודים ואז הכל יבוא על מקומו.
דוד טל: תגיש הצעת חוק כזאת ואני מניח שהיא לא תתקבל.
דוד טל: אני חושב שזה יחסוך הרבה מהעיסוק השבועי בהצעות חוק כאלה.
דוד טל: אני מציע שוועדת הכנסת מוסמכת להקים ועדה מיוחדת שנקראת ועדת ההזיות אז אפשר יהיה להכניס את זה.
ראובן ריבלין: אני לא אדבר על מהות החוק.
ראובן ריבלין: אני חושב שחוקי יסוד, בעיקר בכל מה שקשור לבחירות והזכות להיבחר הם בוועדת חוקה חוק ומשפט.
ראובן ריבלין: לא הייתי מעלה על דעתי, באיזו כנסת אחרת, שלא להצביע בעד חוקה.
ראובן ריבלין: כנסת זאת מפתיעה מאוד, היא מהווה דוגמה לכך שיושב ראש ועדה יכול להיות יושב ראש של סקציה מיוחדת בכנסת, של היבט פוליטי מיוחד.
ראובן ריבלין: לכן ועדת הכנסת, כפי שנאמר וכפי שאושר על ידי בית המשפט העליון בשבתו כבית משפט גבוה לצדק, היא ועדה שגם החלטותיה, שהן החלטות פוליטיות, הן לגיטימיות.
ראובן ריבלין: הואיל ויו"ר ועדת חוקה חוק ומשפט הפך את השאלה איך דנים בחוקים כאלה ואחרים מתוך היבט סקטוריאלי ופוליטי מובהק, אני חושב שהבקשה היא בקשה נכונה.
ראובן ריבלין: אם היינו מעבירים את זה לוועדת חוץ וביטחון - - -
מוחמד ברכה: אולי לוועדה לשירותים חשאיים.
ראובן ריבלין: חבר הכנסת סער, יושב ראש סיעתי, הפנה את תשומת לבי שראוי שזה ידון בוועדת הכנסת משום שבוועדת חוץ וביטחון אין חברי כנסת ערבים.
אחמד טיבי: אבל אומרים שזה לא נגד ערבים.
אסתרינה טרטמן: נכון, אבל לתת לכם הרגשה טובה.
דוד טל: בוועדת חוקה יש יצוג לכל המגזרים.
ראובן ריבלין: שיקול הדעת של ועדת החוקה נגזר מהתנהגותה של ועדת החוקה.
ראובן ריבלין: לכן אני מבין מדוע ועדת הכנסת יכולה לקבל החלטות פוליטיות בניגוד לאמור בחוקת הכנסת.
טל: אז אתה בעד לאמץ את תקנון הכנסת.
ראובן ריבלין: אני בעד מה שאמרתי, אתה תראה איך אני מצביע.
גדעון סער: אני רצה ללכת עקב בצד אגודל בדרכו של חבר הכנסת ריבלין ולהסביר.
גדעון סער: כאשר אמרו לי ועדת חוץ וביטחון אמרתי שזה דבר הזוי.
גדעון סער: זאת אומרת, ברור שלא.
גדעון סער: עכשיו יש את ועדת הכנסת ואת ועדת החוקה.
גדעון סער: דרך המלך היא, כפי שרובי אמר, היא ועדת החוקה.
ראובן ריבלין: כאשר ועדת חוקה תחזור לדרך המלך, גם אנחנו נלך.
גדעון סער: זה תיקון לסעיף 7א לחוק יסוד הכנסת.
גדעון סער: בעולם נורמלי זה היה צריך לבוא לדיון בוועדת חוקה חוק ומשפט.
גדעון סער: יושב ראש ועדת החוקה השתמש כמה פעמים בקדנציה הזאת, ואני אומר את זה בכאב לב - - -
דוד טל: הבנו.
דוד טל: אני לא רוצה שתוציא את דיבתו רעה.
דוד טל: אני לא שבע רצון שזה יישאר בוועדת הכנסת.
גדעון סער: אי אפשר לנטרל הצעות חוק על ידי זה שלא דנים בהם.
גדעון סער: אם יו"ר ועדת החוקה היה מתחייב לדון בזה בלוח זמנים מוגדר, הייתי מציע להם ללכת במסלול הזה.
גדעון סער: אם לא, אני מוכן שזה יהיה בוועדת הכנסת, מהטעם שהיא כוללת את כל הסיעות הכנסת, היא כוללת את הסיעות הערביות.
גדעון סער: עניין הזכות להיבחר הוא לא דבר שרחוק ממנה.
גדעון סער: אני מציע למציעים, בכפוף לתנאי הזה, לשקול גם את האפשרות הזאת.
אחמד טיבי: מה עמדתך העקרונית לגבי החוק הזה?
גדעון סער: מאחר ואני חבר גם בוועדת הכנסת וגם בוועדת החוקה, אני לא אשתמט מהדיונים ואתה תשמע את עמדתי העקרונית.
דוד טל: אנחנו מצביעים בין ועדת חוקה, שהיא האכסניה הטבעית של החוק הזה, לבין ועדת הכנסת.
דוד טל: מי שבעד הוא בעד ועדת חוקה ומי שנגד בעד ועדת הכנסת.
מוחמד ברכה: אני מציע חוץ וביטחון.
דוד טל: מי שמצביע בעד זה ועדת חוקה, מי שמצביע נגד זה ועדת הכנסת, מי שימנע זה יהיה ועדת חוץ וביטחון.
דוד טל: מי בעד ועדת חוקה?
דוד טל: הצבעה בעד ועדת חוקה - מיעוט בעד ועדת הכנסת - רוב נמנעים – 2 8 בעד ועדת הכנסת, 2 בעד חוץ וביטחון.
דוד טל: אשר על כן אני קובע שהצעת החוק הזאת תעבור לוועדת הכנסת.
דוד טל: ד.
דוד טל: קביעת ועדה לדיון בהצעה לסדר היום בנושא: "יום מדיניות בגיל הרך" של חבר הכנסת נאדיה חילו וגדעון סער.
דוד טל: אנחנו עוברים להצעתה של חברי הכנסת נאדיה חילו וגדעון סער בנושא: יום מדיניות בגיל הרך, של חברי הכנסת נאדיה חילו וגדעון סער.
נאדיה חילו: אנחנו רוצים להציע ועדה משותפת גם של הגיל הרך וגם של מעמד האשה שבה נדון בעניין הזה.
נאדיה חילו: זה בהסכמה ובהתייעצות.
נאדיה חילו: כל נושא הגיל הרך קשור גם למעמד האישה.
דוד טל: מי בעד הצעתה של חברת הכנסת נאדיה חילו לוועדה משותפת?
דוד טל: הצבעה בעד – רוב נגד – אין אני קובע שהצעת חברת הכנסת נאדיה חילו התקבלה ברוב קולות והיא תעבור לוועדה משותפת בהרכב של 6 חברים, בראשות הוועדה למעמד האשה.
גדעון סער: אנחנו נביא הרכב מוסכם.
גדעון סער: בקשת יו"ר ועדת העבודה, הרווחה והבריאות למיזוג הצעות החוק הבאות: 1.